கேள்வி: வருமான வரி விசாரணை தலைமை இயக்குநரகம் - வருமான வரி (குற்றப் புலனாய்வு) இயக்குனரகம் குறித்து விரிவாக சொல்லுங்கள்.
பதில்: சூன் 2007ல் வருமான வரி விசாரணை தலைமை இயக்குநரகம், மத்திய நேரடி வரிகள் வாரியம் கீழ் வருமான வரி (குற்றப் புலனாய்வு) இயக்குனரகம் எனும் புதிய சிறப்பு நிறுவனத்தின் கீழ் இயங்கும். இந்த அமைப்பு பயங்கரவாத நிதி, பணமோசடி, போதைப்பொருள் தொடர்பான நிதிப் புழக்கம் போன்ற குற்றச் செயல்களால் ஏற்படும் வரி ஏய்ப்பு தொடர்பான வழக்குகளை விசாரிக்கும். இந்த அமைப்பு குற்றங்கள் அல்லது குற்றவாளிகளைக் கண்டறிய உதவும். குற்றச் செயல்களில் ஈடுபட்டதாக சந்தேகிக்கப்படும் நபர்கள் மற்றும் பரிவர்த்தனைகள் பற்றிய தகவல்களைச் சேகரிப்பது மற்றும் அத்தகைய நிதி ஆதாரத்தை விசாரிப்பது ஆகியவை அதன் பணியின் நோக்கத்தில் அடங்கும்.[https://wirc-icai.org/wirc-reference-manual/part3/role-of-directorate-of-income-tax.html DIRECTORATE OF INCOME TAX CRIMINAL INVESTIGATION)] இந்த இயக்குனரகமானது வருமான வரித்துறையின் (குற்றப் புலனாய்வு) இயக்குநர் ஜெனரல் தலைமையில் செயல்படும் மற்றும் தில்லி, சண்டிகர், ஜெய்ப்பூர், அகமதாபாத், மும்பை, சென்னை, கொல்கத்தா மற்றும் லக்னோ ஆகிய இடங்களில் வருமான வரித்துறையின் (குற்ற விசாரணை) எட்டு இயக்குநர்களைக் கொண்டிருக்கும். இந்த வருமான வரி குற்றப் புலனாய்வு இயக்குனரகம் வரி ஏய்ப்பைத் தடுப்பதிலும், கறுப்புப் பணத்தின் உருவாக்கம் மற்றும் வளர்ச்சியைத் தடுப்பதிலும் முனைப்பு காட்டும்.